Kiyevda ikkita tramvay to‘qnashib ketdi

Ukraina poytaxti Kiyev shahrida ikkita tramvay to‘qnashib ketdi. Bu haqda “Korrespondent.net” xabar berdi.

Xabar berilishicha, Pesa va Elektron rusumli tramvaylar 1-oktabr kuni ertalab tezyurar tramvayning so‘nggi bekat aylanasida to‘qnashib ketgan.
Elektron rusumli tramvayning haydovchisi harakat davomida chalg‘ib, Pesa’ning yo‘liga o‘tib ketgan. To‘qnashuv oqibatida ikkala transport ham zararlangan va ta’mirga yuborilgan. Yo‘lovchilar jarohat olmagan.